CELEX: 31981R3721
Language: el
Date: 1981-12-21 00:00:00
Title: Κανονισμός (EOK) αριθ. 3721/81 τού Συμβουλίου τής 21ης Δεκεμβρίου 1981 περί τροποποιήσεως τών κανονισμών (EOK) αριθ. 1893/79 καί (EOK) αριθ. 2592/79 περί καθιερώσεως καταγραφής τών εισαγωγών αργού πετρελαίου εντός τής Κοινότητος

Avis juridique important

|

31981R3721

Κανονισμός (EOK) αριθ. 3721/81 τού Συμβουλίου τής 21ης Δεκεμβρίου 1981 περί τροποποιήσεως τών κανονισμών (EOK) αριθ. 1893/79 καί (EOK) αριθ. 2592/79 περί καθιερώσεως καταγραφής τών εισαγωγών αργού πετρελαίου εντός τής Κοινότητος  

Επίσημη Εφημερίδα αριθ. L 373 της 29/12/1981 σ. 0009 - 0009 Ισπανική ειδική έκδοση: Κεφάλαιο 12 τόμος 4 σ. 0036  Πορτογαλική ειδική έκδοση : Κεφάλαιο 12 τόμος 4 σ. 0036 

***** ΚΑΝΟΝΙΣΜΟΣ (ΕΟΚ) αριθ. 3721/81 ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί τροποποιήσεως των κανονισμών (ΕΟΚ) αριθ. 1893/79 και (ΕΟΚ) αριθ. 2592/79 περί καθιερώσεως καταγραφής των εισαγωγών αργού πετρελαίου εντός της Κοινότητος  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 103,  την πρόταση της Επιτροπής,  Εκτιμώντας:  ότι το Συμβούλιο με τον κανονισμό (ΕΟΚ) αριθ. 1893/79 (1), όπως τροποποιήθηκε τελευταία από τον κανονισμό (ΕΟΚ) αριθ. 481/81 (2), του οποίου η ισχύς λήγει στις 31 Δεκεμβρίου 1981, καθιέρωσε την καταγραφή των εισαγωγών αργού πετρελαίου εντός της Κοινότητος·  ότι το Συμβούλιο με τον κανονισμό (ΕΟΚ) αριθ. 2592/79 (3), όπως τροποποιήθηκε από τον κανονισμό (ΕΟΚ) αριθ. 481/81, του οποίου η ισχύς λήγει στις 31 Δεκεμβρίου 1981, καθόρισε τους κανόνες σύμφωνα με τους οποίους πραγματοποιείται η εν λόγω καταγραφή·  ότι λόγω της καταστάσεως του ανεφοδιασμού είναι σημαντικό να πληροφορούνται τακτικά τα Κράτη μέλη και η Επιτροπή για το κόστος εφοδιασμού σε αργό πετρέλαιο και ότι πρέπει, επομένως, να παραμείνει σε λειτουργία ο μηχανισμός πληροφορήσεως για τις εισαγωγές αργού πετρελαίου·  ότι η γνώση ορισμένων λεπτομερών πληροφοριακών στοιχείων είναι απαραίτητη για την Επιτροπή μόνο σε περιόδο κρίσεως στην αγορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 1893/79 και στο άρθρο 8 του κανονισμού (ΕΟΚ) αριθ. 2592/79, η ημερομηνία «31 Δεκεμβρίου 1981» αντικαθίσταται από την ημερομηνία «31 Δεκεμβρίου 1982».  Άρθρο 2  Το άρθρο 4 παράγραφος 2 του κανονισμού (ΕΟΚ) αριθ. 2592/79 αντικαθίσταται από το ακόλουθο κείμενο:  «2. Εξάλλου, αν η κατάσταση της αγοράς το δικαιολογεί και για την καλύτερη γνώση των συνθηκών με τις οποίες πραγματοποιήθηκαν οι εισαγωγές, τα Κράτη μέλη διαβιβάζουν στην Επιτροπή, κατόπιν ρητής αιτήσεώς της και ύστερα από διαβουλεύσεις με τα Κράτη μέλη, τις τιμές για τους κύριους τύπους αργού πετρελαίου υπολογιζόμενες ανά τμήματα των ποσοτήτων που εισήχθησαν σύμφωνα με τις λεπτομέρειες εφαρμογής που όρισε η Επιτροπή δυνάμει του άρθρου 7».  Άρθρο 3  Ο παρών κανονισμός τίθεται σε ισχύ την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1981.  Για το Συμβούλιο  Ο Πρόεδρος  N. RIDLEY  (1) ΕΕ αριθ. L 220 της 30. 8. 1979, σ. 1.  (2) ΕΕ αριθ. L 52 της 27. 2. 1981, σ. 1.  (3) ΕΕ αριθ. L 297 της 24. 11. 1979, σ. 1.